Държавен вестник, бр. 17, 2024 г., стр. 218

СТР.  218	
Д Ъ Р Ж А В Е Н  В Е С Т Н И К 	
БРОЙ  17
ДОГОВОР № РД-НС-01-3-2  
от 20 февруари 2024 г. 
за изменение и допълнение на Национал-
ния рамков договор за денталните дейности 
между Националната здравноосигурителна 
каса и Българския зъболекарски съюз за 
2023 – 2025 г. (oбн., ДВ, бр. 77 от 2023 г.; изм., 
бр. 96 от 2023 г.)
Днес, 20.02.2024 г., между Националната 
здравноосигурителна каса, от една страна, 
и Българския зъболекарски съюз, от друга 
страна, на основание § 13, ал. 1 от Закона за 
бюджета на НЗОК за 2024 г. (ДВ, бр. 106 от 
2023 г.), чл. 54, ал. 10 и чл. 55, ал. 5 от Закона 
за здравното осигуряване (ЗЗО) във връзка 
със Закона за бюджета на НЗОК за 2024 г. 
се сключи този Договор за изменение и до-
пълнение на Националния рамков договор 
за денталните дейности между Национална-
та здравноосигурителна каса и Българския 
зъболекарски съюз за 2023 – 2025 г. (НРД 
за денталните дейности за 2023 – 2025 г.) за 
следното:
§ 1. Създава чл. 12а:
„Чл. 12а. (1) Финансовата рамка на НРД за 
2024 г. съответства на годишните разходи за 
здравноосигурителни плащания за дентална 
помощ съгласно чл. 1, ал. 2 от ЗБНЗОК за 
2024 г. – 358 882, 3 хил. лв., в т.ч. и за запла-
щане изработката на медицинско изделие 
„тотална зъбна протеза“ – 3000,0 хил. лв.
(2) Финансовата рамка по ал. 1 обхва-
ща плащания за дейности по НРД за ден-
талните дейности, извършени в периода 
1.12.2023 г. – 30.11.2024 г., подлежащи на 
заплащане през 2024 г.
(3) Разходите за здравноосигурителни 
плащания се разпределят и извършват в рам-
ките на определените параметри в ЗБНЗОК 
за 2024 г. и в съответствие с параметрите на 
разходите за здравноосигурителни плащания 
и събраните приходи по бюджета на НЗОК 
за 2024 г.
(4) След приемане на бюджета на НЗОК за 
съответната година НЗОК и БЗС определят 
финансовата рамка за обемите и цените на 
дейностите, подлежащи на заплащане през 
съответната календарна година от периода 
на действие на настоящия НРД.
(5) В случай че при анализа на текущо-
то изпълнение към 30 септември 2024 г. на 
здравноосигурителните плащания за дентални 
дейности се установи очаквано неизпълнение 
на предвидените разходи към 31 декември 
2024 г. на средствата за здравноосигурителните 
плащания по съответния ред по чл. 1, ал. 2 
от ЗБНЗОК за 2024 г., след осигуряване на 
финансирането по § 9 от ЗБНЗОК за 2024 г. 
оставащите средства могат да се използват 
само за заплащане на дентални дейности по 
същия ред при условия и по ред, определени 
от НС на НЗОК и УС на БЗС.
(6) Размерът на средствата може да се про-
меня със средства от „Резерва, включително за 
непредвидени неотложни разходи“ или други 
средства по реда на ЗБНЗОК, но не по-рано 
от 1 септември на съответната година.“
§ 2. Създава се чл. 17а: 
„Чл. 17а. (1) През 2024 г. НЗОК сключва 
договори/допълнителни споразумения с ле-
чебните заведения за извънболнична дентална 
помощ, които отговарят на общите условия 
по чл. 16 и специалните условия, посочени в 
специалната част. 
(2) Лечебните заведения, кандидатстващи 
за сключване на договор/допълнително спо-
разумение със съответната РЗОК, представят 
документите, посочени в специалната част, 
глава седемнадесета, раздел І.“
§ 3. Създава се чл. 18а: 
„Чл. 18а. (1) На основание чл. 59а, ал. 1 от 
ЗЗО лечебните заведения, които не са били 
изпълнители на дентална помощ до влизане 
в сила на този Договор за изменение и до-
пълнение на НРД за денталните дейности за 
2023 – 2025 г., кандидатстващи за сключва-
не на договор/допълнително споразумение 
с НЗОК, подават заявления и представят 
документи в РЗОК в 30-дневен срок от вли-
зане в сила на този Договор за изменение и 
допълнение на НРД.
(2) При непълнота на представените до-
кументи директорът на РЗОК в срок до 7 
дни от установяването є писмено уведомява 
лечебното заведение за това обстоятелство и 
определя срок до 14 дни за нейното отстра-
няване. 
(3) Директорът на РЗОК в срок 30 дни от 
подаване на заявлението сключва договор с 
изпълнителите, които отговарят на условията 
по чл. 55, ал. 2, т. 1 от ЗЗО и на критериите 
за осигуряване на достъпност и качество на 
медицинската помощ по чл. 59в от ЗЗО. Ди-
ректорът на РЗОК или упълномощено от него 
длъжностно лице има право да провери на 
място в лечебното заведение съответствието 
със специалните изисквания, за чието удос-
товеряване е предвидена декларация. 
(4) Когато непълнотата е отстранена в оп-
ределения от директора на РЗОК срок, който 
изтича след срока по ал. 3, договор може да 
се сключи и след изтичането му.“
§ 4. В чл. 19, ал. 1, след думите „чл. 18, 
ал. 3“ се добавя „или чл. 18а, ал. 3“.
§ 5. В чл. 21, ал. 3 след думите „чл. 18“ се 
поставя запетая и се добавя „чл. 18а“. 
§ 6. Създава се чл. 20а: 
„Чл. 20а. В случаите, в които не се разширя-
ва предметът на договорите и допълнителните 
споразумения, сключени до влизане в сила на 
този Договор за изменение и допълнение на 
НРД за денталните дейности за 2023 – 2025 г., 
изпълнителите на дентална помощ сключват